**Gweithgaredd 5 - Gweithgaredd dilyn ymlaen**

Beth am i ti gynnal adolygiad o faint o egni mae dy ysgol yn ei ddefnyddio.

Efallai bydd angen i ti edrych o gwmpas yr ysgol, a holi pwy bynnag sy'n gofalu am adeilad yr ysgol.

Dyma restr o gwestiynau i ti feddwl amdanyn nhw o bosib. Neu rho gynnig ar feddwl am rai dy hun!

* Ydy'r holl oleuadau wedi’u diffodd pan nad yw’r ystafell yn cael ei defnyddio?
* Sut mae tymheredd yr ystafelloedd dosbarth?
* Effeithlonrwydd egni A/B/C o ran adeiladau cyhoeddus (ar gyfer gweithgaredd dilyn ymlaen 2)
* Ydy'r gwres yn cael ei ddiffodd dros y penwythnos?
* Ydy'r cyfrifiaduron yn cael eu diffodd pan nad ydyn nhw'n cael eu defnyddio?
* Ydy'r bylbiau golau yn rhai sy'n defnyddio egni'n effeithlon?
* Ydy'r llyfrau nodiadau'n cael eu hailgylchu?
* Ai peiriannau sychu dwylo trydan neu dyweli papur sydd yn y toiledau?
* Ydy’r tapiau yn diffodd yn awtomatig?
* Sut mae’r rhan fwyaf o bobl yn cyrraedd ac yn gadael yr ysgol?
* Oes yna unrhyw fwyd yn cael ei wastraffu ar ôl cinio?
* Ydy’r ffenestri yn rhai gwydr dwbl?
* Oes yna ddeunydd inswleiddio yn y to?

Ble wyt ti'n meddwl sy'n defnyddio llawer iawn o egni?

Oes gen ti unrhyw syniadau arbed egni i helpu i wneud dy ysgol yn fwy gwyrdd? Er enghraifft, mae rhai ysgolion yn defnyddio dŵr glaw i fflysio toiledau!